གས་དམ་སྐོང་བྱེད་མཐུན་པའི་
རྫས། ༣༡ །དངོས་བཤམས་ཡིད་སྤྲུལ་མཆོད་པའི་ཚོགས། །དཔལ་ལྡན་རེ་མ་ཏཱི་ལ་
འབུལ། །བདུད་མོ་མཆེད་བཞིའི་ཚོགས་ལ་འབུལ། །གནོད་སྦྱིན་མཆེད་བཞིའི་ཚོགས་
ལ་འབུལ། །སྨན་མོ་མཆེད་བཞིའི་ཚོགས་ལ་འབུལ། །མདོས་བདག་ཆེན་མོས་མདོས་
བཞེས་ཤིག །གླུད་བདག་ཆེན་མོས་གླུད་བཞེས་ཤིག །དགྱེས་པ་ཆེན་པོས་འཕྲིན་
ལས་བཞིའི། །བསམ་པའི་དོན་ཀུན་ལྷུན་གྲུབ་མཛོད། །དམ་བསྒྲག་ཅིང་བཟློག་སྒྱུར་འཕྲིན་
ལས་འཆོལ་བ་ནི། བྷྱོཿ། སློབ་གསར་སྒྲིགས། དཔོན་པདྨ་ཐོད་ཕྲེང་གིས། །བསྟན་མ་བཅུ་
གཉིས་ཁྱེད་རྣམས་ཀྱི། །སྲོག་གི་སྙིང་པོ་ཉེར་བླངས་ནས། །དབང་བསྐུར་དམ་ལ་
བཏགས་མིན་ནམ། །བྱང་གི་གནམ་མཚོ་ཕྱུག་མོ་རུ། །ཏིང་ཏིང་གངས་ཀྱི་དཀར་མོ་
ཤག །བདག་ཉིད་ཆེན་མོ་ཁྱོད་མཚན་དུ། །རྡོ་རྗེ་ཀུན་གྲགས་མ་རུ་བཏགས། །མོན་
།རྐང་གླིང་-ཞུན་མཁན་རམ།རྫ་རྔ་ཟོམ་རྔ་རྔ་
396

བོད་སྐྱོང་བསྟན་ཆ
་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་མོའི་གླུ་དབྱངས། ༼༢༥༽
ཡུལ་ཇོ་མོ་ལྷ་རི་རུ། །རྡོ་རྗེ་གཡུ་སྒྲོན་གངས་སྨན་དཀར། །སྐྱིན་མཐིང་ཁྱོད་ཀྱི་གསང་
བའི་མཚན། །རྡོ་རྗེ་གཡའ་མ་སྐྱོང་ཞེས་བཏགས། །བྲིན་གྱི་ལ་ཕྱི་ཆུ་དབར་
དུ། །དཔལ་ལྡན་བཀྲ་ཤིས་ཚེ་རིང་མ། །གསེར་ཐང་མོ་ཁྱོད་གསང་མཚན་དུ། །རྡོ་
རྗེ་ཀུན་ཏུ་བཟང་མོར་བཏགས། །ཡར་འབྲོག་གཡུ་མཚོ་ཕྱུག་མོ་རུ། །འབྲོག་ཆེན་ལྷ་
ལྕམ་རྡོར་དྲིལ་མ། །གཡའ་མོ་སྐྱོང་ཁྱོད་གསང་མཚན་ལ། །འཁོར་(༢༦ན)འདས་རྡོ་
རྗེ་བགེགས་གཙོར་བཏགས། །ལྷ་ཕུ་གངས་རི་དཀར་པོ་རུ། །གངས་ཀྱི་ཡུམ་ཆེན་
འོད་འབར་མ། །ཤ་མེད་ཁྱོད་ཀྱི་གསང་བའི་མཚན། །རྡོ་རྗེ་གཡུ་བུན་མ་རུ་
བཏགས། །ཏུ་མཚམས་ཇོ་མོ་ཁ་རག་རུ། །སྟོང་ཐད་རྗེ་ལྕམ་ཁྱུང་བཟའ་མོ། །ཁྱུང་
བཙུན་ཁྱོད་ཀྱི་གསང་བའི་མཚན། །རྡོ་རྗེ་དཔལ་གྱི་ཡུམ་དུ་བཏགས། །བྱང་སྟོད་
དམར་གྱི་མཚོ་འགྲམ་དུ། །བཙན་མོ་རྡོ་རྗེ་ཡེ་ཤེས་མཆོག །ཁོང་ཏིང་ཤག་ཁྱོད་
གསང་བའི་མཚན། །མཁའ་ལྡིང་རྡོ་རྗེ་ཀླུ་མོར་བཏགས། །ཁམས་ཀྱི་རྨ་ཆེན་སྤོམ་
རའི་མགུལ། །བྱང་གི་ཏིང་ཏིང་ཏིང་མོ་བཙུན། །སེར་མོ་ལས་མཁན་གསང་མཚན་
དུ། །རྡོ་རྗེ་དྲག་མོ་རྒྱལ་ཞེས་བཏགས། །ཤར་ཕྱོགས་ཀོང་ཡུལ་བྲེ་སྣ་རུ། །ཀོང་བཙུན་
དེ་མོ་འོད་འབར་མ། །ཀོང་བཟའ་མོ་ཁྱོད་གསང་བའི་མཚན། །རྡོ་རྗེ་བོད་ཁམས་
སྐྱོང་དུ་བཏགས། །ཨེ་གཉལ་ལོ་རོའི་གནས་མཆོག་ཏུ། །གངས་ཀྱི་རམ་ཤག་ལ་རོ་
སྨན། ། རྩལ་མོ་གྲགས་ཁྱོད་གསང་མཚན་དུ། །རྡོ་རྗེ་སྨན་གཅིག་མ་རུ་
བཏགས། །གཙང་གི་ཇོ་མོ་ནགས་རྒྱལ་དུ། །སྨན་བཙུན་ཁུག་ཆོས་གཡར་མོ་
རྒྱལ། །གཡར་གཟའ་མོ་ཁྱོད་གསང་བའི་མཚན། །རྡོ་རྗེ་གཡར་མོ་བསིལ་དུ་
བཏགས། །པུད་ཀྱི་ཇོ་མོ་གཡུ་རི་ལ། །རྡོ་རྗེ་ཡེ་ཤེས་གཡུ་དྲིལ་མ། །ཤེ་བཟའ་མོ་ཁྱོད་
གསང་མཚན་དུ། །རྡོ་རྗེ་གཟུགས་ལེགས་མ་ཞེས་བཏགས། །གཞན་ཡང་གླང་ཆེན་
དཔལ་སེང་དང་། །གནུབས་ཆེན་སངས་རྒྱས་ཡེ་ཤེས་སོགས། །གྲུབ་བརྙེས་རིག་
སྔགས་འཆང་མང་པོས། །བཀའ་དང་དམ་ལ་བཏགས་མིན་ནམ། །ཁྱད་པར་ཉང་
རལ་ཡབ་(༢༦བ)སྲས་དང་། །ཆོས་དབང་ཐུགས་སྲས་པད་མ་དབང༌། །དམར་ཞབས་
397

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
རས་ཆེན་གྲགས་རྒྱན་པ། །བཀྲ་ཤིས་མཚན་ཅན་ཤེས་རབ་འོད། །ཆོས་བློ་དབང་
ཕྱུག་བློ་གྲོས་དང༌། །བསོད་སེང་འཇམ་དབྱངས་བློ་གྲོས་ཞབས། །དམ་པ་ཆོས་ཚུལ་
ནམ་མཁའ་དཔལ། །འཇམ་དབྱངས་རྒྱལ་མཚན་པདྨ་དབང་། །ལེགས་ལྡན་རྡོ་རྗེ་
མཁྱེན་བརྩེའི་ཞབས། །དབང་རབ་མགོན་པོ་བསོད་ནམས་མཆོག །ཁྱབ་བདག་
ཆོས་དབྱིངས་རང་གྲོལ་སོགས། །རྩ་བརྒྱུད་བླ་མས་བདག་ཅག་གི། །གྲོགས་པོར་
གཏད་དོ་གཞུང་མ་ངན། །མཛའ་བོར་གཏད་དོ་ཁྲེལ་མ་བོར། །བྲན་དུ་གཏད་དོ་
རྐང་མ་ངན། །མཐུ་རྩལ་མ་ཞན་འཕྲིན་ལས་སྒྲུབས། ཁྱོད་ལ་འཕྲིན་ལས་གཏད་པ་
ནི། །བསྟན་དང་བསྟན་འཛིན་སྡེ་རྣམས་སྤེལ། །ས་སྤྱོད་རྒྱལ་པོའི་མངའ་ཐང
རྒྱས། །བོད་ཁམས་རུ་བཞིའི་རྒྱལ་ཁམས་ཀྱི། །མི་ནོར་ཕྱུགས་གསུམ་བསྲུང་ཞིང་
སྐྱོབས། །བདག་ཅག་དམིགས་བྱར་བཅས་པའི་ཚེ། །ཟད་ཀྱང་ལོ་བརྒྱའི་བར་དུ་
སྲིངས། །ཆོས་སྲིད་དཔལ་འབྱོར་ལེགས་ཚོགས་རྣམས། །ཡར་ངོའི་ཟླ་ལྟར་འཕེལ་
བར་མཛོད། །རིགས་འཛིན་བདག་ཅག་ཡོན་མཆོད་རྣམས། །སྣང་སྲིད་ལྷ་སྲིད་སྡེ་
བརྒྱད་ཀྱིས། །བྱད་དུ་བཅུག་ན་བྱད་ཐག་ཆོད། །ཁྲམ་ལ་བབས་ན་ཁྲམ་ཁ་ཕྱིས། །ཤོ་
ལ་བཀོད་ན་ཤོ་རྡེ་སྤོས། །ནད་ལ་བབས་ན་ནད་ཁ་སྒྱུར། །ཟློག་སྒྱུར་འཕྲིན་ལས་
གཉན་པོ་མཛོད། །གཞན་ཡང་བར་དུ་གཅོད་བྱེད་པའི། །ནད་རིགས་བཞི་བརྒྱ་རྩ་
བཞི་དང༌། །སྟོང་ཕྲག་བརྒྱད་ཅུའི་བགེགས་ཀྱི་ཚོགས། །སུམ་བརྒྱ་དྲུག་ཅུའི་(༢༧ན)ཡེ་
འདྲོག་གདོན། །བྱིས་པའི་གདོན་ཆེན་བཅོ་ལྔ་དང༌། །དུས་མིན་འཆི་བ་རྣམ་པ་
བརྒྱད། །ལྟས་ངན་བརྒྱད་ཅུ་རྩ་གཅིག་རྣམས། །ཟློག་སྒྱུར་འཕྲིན་ལས་གཉན་པོ་
མཛོད། །འབྲུམ་ནག་འབུམ་ཡན་ལྷོག་པ་དང༌། །སྐྲངས་པ་བལ་ལྡག་གཡན་པའི་
ནད། །མཛེ་ཤུ་ཕོལ་མིག་སྐྱ་རྦབ་རླུང༌། །གློ་གཟེར་ཤ་ཡ་མིག་སེར་དང༌། །རྒྱ་ནད་
ཤ་སེར་ཁྲག་གི་ནད། །གཟེར་ཐབ་ལེ་བརྒན་རྒྱུ་གཟེར་དང༌། །ཁྲག་སྐྱུག་མཁལ་ནད་
ལ་སོགས་པ། །ཟློག་སྒྱུར་འཕྲིན་ལས་གཉན་པོ་མཛོད། །བལ་ནད་སྨྱོ་འབོག་གློ་རྡོལ་
དང༌། །གཡུལ་འཁྲུག་འཐབ་རྩོད་མི་ཁ་ཟ། །དུག་སྦྱོར་བསམ་ངན་གྲོས་ངན་
398

བོད་སྐྱོང་བསྟན་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་མོའི་གླུ་དབྱངས། ༼༢༥༽
བཤམས། །རྨིས་ལྟས་ཉམས་དང་མཚན་མ་ངན། །ཀེག་སྲི་ངན་པ་ལངས་པ་
དང༌། །ཆགས་ཆེ་ཉམ་ང་ལ་སོགས་པའི། །བར་གཅོད་མི་མཐུན་ཕྱོགས་རྣམས་
ཀུན། །ཟློག་སྒྱུར་འཕྲིན་ལས་གཉན་པོ་མཛོད། །བསྟན་སྐྱོང་འཁོར་བཅས་མཐུ་རྩལ་
སྐྱེད། །ནད་གདོན་བར་གཅོད་དགྲ་བགེགས་ཀུན། །བྷྱོཿ་བྷྱོཿ་སྡང་བའི་དགྲ་ལ་བྷྱོཿ། །བྷྱོཿ་
བྩོ་གནོད་པའི་བགེགས་ལ་བྷྱོཿ། །བཅུ་གཉིས་པ་གླུད་ཡས་རྣམས་བྱིན་གྱིས་བརླབས་ནས་གཏོང་བ། བཅུ་
གསུམ་པ་མདོས་གླུད་བསྒྱུར་ཞིང་ཁྲོམ་སྣ་བསྒྱུར་བ། བཅུ་བཞི་བ་སྒོ་དབྱེ་ཞིང་མདོས་གླུད་ཀྱི་ལམ་བསྟན་པ། བཅོ་
ལྔ་པ་གསེར་སྐྱེམས་གཏོང་བ། བཅུ་དྲུག་པ་མཇུག་ཟོར་གྱིས་གཅད་པ། བཅུ་བདུན་པ་ཡས་གཞི་སྒྲུབ་པ་རྣམས་
རཀྴའི་གཏེར་བྱོན་བཞིན་བྱ། དེ་ནས་མདོས་རྣམས་ཕྱིར་བཏེག །གཏོང་སར་སླེབ་པ་དང་གསེར་སྐྱེམས་ཕུལ།
བསྟན་གསར་སྒྲིགས། མ་བཅུ་གཉིས་མཐུ་རྩལ་སྐྱེད། །མདོས་ཡས་འདི་ཡི་སྣ་དྲོངས་
ལ། །བདག་ཅག་ཡོན་མཆོད་འཁོར་བཅས་ལ། །གནོད་ཅིང་འཚེ་བའི་དགྲ་དང་
བགེགས། །ནད་གདོན་ཆགས་(༢༧བ)ཆེ་ཉམ་ང་དང༌། །བྱད་ཕུར་གཏད་ཟོར་སྐེག་
སྲི་ངན། །།དམར་བཤལ་རྒྱུ་ཚད་གག་ལྷོག་གཟེར། །འབྲུམ་པ་བེ་གེ་པར་པ་ཏ། །ཉྭ་
ལོག་འཁྲུ་སྐྱུག་ལ་སོགས་པའི། །མི་ཕྱུགས་ནད་རིགས་མ་ལུས་པ། །དགྲ་དང་བགེགས་
ཀྱི་སྟེང་དུ་སྒྱུར། །ཟློག་སྒྱུར་བཅོལ་བའི་འཕྲིན་ལས་མཛོད། །ཅེས་བཟློག་པ་བྱ་ཞིང༌། རོལ་
མོ་བརྡུང་། མཚོན་ཆ་བརྡབ། ཞིང་ལྤགས་བརྡུལ། བྷྱོཿས་གདབ། མེ་ཆུའི་རྒྱས་འདེབས་བྱ་ཞིང་ཕྱི་མིག་མི་ལྟ་བར་
ནང་དུ་ལོག །ཧོཿ འདི་གསར་སྒྲིགས། ལྟར་དངོས་བཤམས་ཡིད་སྤྲུལ་མཆོད་པའི་སྤྲིན། །མི་
འཛད་ནམ་མཁའ་མཛོད་དུ་བྱིན་བརླབས་ནས། །ཡར་ལ་མཆོད་ཅིང་མར་ལ་བྱིན་
པའི་མཐུས། །བསྟན་སྲུང་འཁོར་བཅས་ཐུགས་དམ་སྐོངས་གྱུར་ཅིག །སྐུ་གསུང་
ཐུགས་རྣམས་མཉེས་ཤིང་རབ་ཚིམ་པས། །སྒྲིབ་གཉིས་བར་གཅོད་ཀུན་ཞི་ཚེ་དཔལ་
རྒྱས། །ཁམས་གསུམ་དབང་འདུས་དགྲ་བགེགས་རྡུལ་དུ་རློག །འཕྲིན་ལས་རྣམ་
བཞི་ལྷུན་གྱིས་གྲུབ་པར་ཤོག །ཅེས་སྨོན་ལམ་གདབ། ཚེ་འགུགས་ཤིང་བཀྲ་ཤིས་
བརྗོད་པ་སོགས་མཇུག་སྤྱི་ལྟར་བྱའོ། །འདི་ནི་ནད་རིམས་བཟློག་པ་སོགས་བཟློག་
མདོས་གཙོ་བོར་བྱས་པ་ཡིན་གྱི་བསྐང་མདོས་བྱེད་ན་དེ་གའི་ཁ་བསྒྱུར་དང་། མདོས་
:
399

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
རྣམས་ཡང་ཐོག་ཏུ་ཕུལ་ཏེ་མདོས་གླུད་སོ་སོར་གཏོང་བ། རྟེན་མདོས་སུ་བྱེད་ན་
དེ་གའི་ཕྱག་ལེན་ཕྲ་ཞིབ་རྣམས་མཚན་ཉིད་དང་ལྡན་པའི་རྡོ་རྗེ་སློབ་དཔོན་ཡུན་
དུ་བསྟེན་ཏེ་གསང་ཆེན་རྙིང་མའི་རིང་ལུགས་འཁྲུལ་པ་མེད་པ་ཁོང་དུ་ཆུད་པར་
བྱས་ནས་ཉམས་སུ་བསྟར་བར་བྱའོ། །སྨྲས་པ། ཨ་ཧོ་དཔག་བསམ་ཡོངས་འདུའི་
ལྗོན་པ་ལས། །འདོད་པའི་རེ་བ་ཡོངས་སུ་བསྐོང་བ་བཞིན། །བོད་སྐྱོང་བསྟན་(༢༨ན)
མ་མཉེས་བྱེད་ཆོ་ག་ཡིས། །རྣམ་བཞིའི་འཕྲིན་ལས་ལྷུན་གྱིས་ཅིས་མི་འགྲུབ། །རྒྱ་
བོད་མཁས་གྲུབ་མ་དྲོས་ཀླུང་ཆེན་ལས། །མདོས་གཏོར་མཆོད་པའི་འཕྲིན་ལས་
གངྒཱའི་རྒྱུན། །བློ་ལྡན་ཁྱབ་འཇུག་དགའ་བའི་ཞབས་བསིལ་དུ། །སྦྲེང་ཡང་སྐལ་ངན་
བྲག་རྩེར་ག་ལ་འབབ། །ཁྱད་པར་ཨྱོན་མཁན་པོ་པདྨ་ཞེས། །འཛམ་གླིང་ཆེ་བའི་
རིག་སྔགས་འཆང་བ་དེའི། །ཐུགས་བཅུད་བཀའ་གཏེར་འཕྲིན་ལས་གྲངས་མང་
ཡང་། །ཚད་ལྡན་ཤེས་པའི་སྔགས་འཆང་ཉིན་སྐར་ཙམ། །སྐྱེ་མང་རྒྱུད་དང་རིགས་
རུས་སྟོབས་འབྱོར་ཁྲིས། །བསྙེམས་པའི་སྔ་འགྱུར་བན་སྔགས་ཕལ་མོ་ཆེ། །མི་སྨྲའི་
གཉིད་ལ་གཡུར་ན་ཐ་སྙད་དང༌། །རྟོག་གེའི་ཚིག་བཤད་མཁན་གྱི་སྤྱོད་ཡུལ་
མིན། །དེ་ཕྱིར་རིགས་ཀུན་ཁྱབ་བདག་མེས་རྣམས་ཀྱིས། །ཟབ་དོན་གདམས་པའི་
རིན་ཆེན་ཐོད་བཅིངས་མཐུས། །སྒྲུབ་ཕྲིན་གླིང་བཞི་ཡོངས་ལ་དབང་སྒྱུར་
J0{ (N9
བའི། །རིག་སྔགས་འཆང་བའི་མང་བཀུར་རྒྱལ་སར་སོན། །མ་རིག་འཁྲུལ་པའི་ས་
གཞིར་ཉེས་བརྒྱའི་ཤིང་། །རྩ་བ་སྦོམ་པོར་སྐྱེད་དུ་ཡོངས་བསྲིངས་པ། །འཕྲིན་ལས་
རྣོན་པོའི་མཚོན་གྱིས་དྲུངས་ཕྱུང་སྟེ། །རང་རིག་ཀུན་བཟང་ཡེ་གྲོལ་མངོན་འགྱུར་
ཤོག །དེའང་དཔལ་ཨྱོན་ཆེན་པོའི་ཞལ་ལུང་ལས། ཉེ་བར་འོངས་པའི་ལུང་བསྟན་
མང་པོར་བོད་འབངས་ཀྱི་བདེ་ཐབས་སུ་བསྟན་མའི་སྒོས་མདོས་གལ་ཆེ་བར་
གསུངས་ཀྱང་དེང་སང་ཧ་ཅང་གི་གྲགས་མི་ཆེ་ཞིང་། ལྷ་བྲག་གཏེར་བྱོན་གྱི་སྒོས་
མདོས་སྙིང་པོ་ཙམ་ལས་སྦྱོར་དངོས་རྗེས་གསུམ་མཐའ་དག་མི་གསལ་བ་འདུག་པར་
ལུང་བསྟན་དུས་བབ་ཀྱི་རྩོད་བྲལ་གཏེར་སྟོན་(༢༨བ)སྤྲུལ་པའི་སྐུ་འགྲོ་འདུལ་གཏེར་
400

བོད་སྐྱོང་བསྟན་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་མོའི་གླུ་དབྱངས། ༼༢༥༽
བདག་གླིང་པས་འདི་སྐོར་ལ་ཆོག་སྒྲིགས་བཀླགས་ཆོག་མ་ལྟ་བུ་བྱུང་ན་ལེགས་པ་
ཡོང་འདུག་ཅེས་གསུང་གླེང་གནང་བ་དང་རང་ཉིད་ཀྱང་འདྲི་བའི་འདུན་པ་ཡོད་
པའི་སྟེང་ཞང་སྣ་ནམ་པ་རྡོ་རྗེ་བདུད་འཇོམས་ཀྱི་སྤྲུལ་པའི་སྐུ་མཆོག་བྱང་པ་རིགས་
འཛིན་ཆེན་པོའི་ཡང་སྲིད་བློ་བཟང་པདྨ་འཕྲིན་ལས་ཐེག་མཆོག་དབང་གི་རྒྱལ་པོ་
ཡོངས་འདུའི་སྡེའི་གསུང་གིས་ཀྱང་བསྐུལ་བ་ལ་བརྟེན་ནས། ཀུན་ཚང་བ་རྒྱས་པ།
སེར་བཞག་པ་འབྲིང་པོ། སེར་ཚོས་གཉི་ག་བཞག་པ་བསྡུས་པ་ལོང་སྐབས་དང་
སྦྱར་ཆོག་པའི་བོད་སྐྱོང་བསྟན་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་
མོའི་གླུ་དབྱངས་འདི་ནི། ལྷ་བྲག་གཏེར་བྱོན་ལ་གཞི་བྱས། གཏེར་ཁ་གོང་འོག་དང་
རཀྴའི་གཏེར་མ་སོགས་ནས་ལེགས་ཆ་བསྡུས། ཅུང་ཟད་ཁ་འགེང་དགོས་པ་རྣམས་
ཚིག་སྦྱོར་གསར་དུ་བསྒྲིགས་ཏེ། ཁྱབ་བདག་རྡོ་རྗེ་སེམས་དཔའི་ངོ་བོ་ཟུར་ཆེན་
ཆོས་དབྱིངས་རང་གྲོལ་གྱི་བཀའ་དྲིན་ལ་བརྟེན་ནས་ཕྱོགས་འདིར་བློ་གྲོས་ཀྱི་སྣང་
བ་དཀར་བའི་ཟ་ཧོར་གྱི་རིགས་ལས་སྔགས་སྨྱོན་གང་ཤར་རང་གྲོལ་གྱིས་ཐུན་མོང་
ཞེས་པ་ལྕགས་ཁྱི་ཧོར་ཟླ་དགུ་པའི་དམར་ཆའི་མ་དང་མཁའ་འགྲོ་འདུ་བའི་ཚེས་
དགེ་བར་ཕོ་བྲང་ཆེན་པོ་པོ་ཏ་ལར་སྦྱར་བའི་ཡི་གེ་པ་ནི་གནས་བཙུན་འཇམ་
དབྱངས་སོ། །སརྦ་མངྒ་ལཾ།། །།
401